AlexejDobrolubov/national_council_slovak_2010 huggingface dataset:
90. schôdza NR SR - 15.deň - A. dopoludnia
Dátum: 2023-05-25
Poslanec: Mazurek, Milan (-)
Druh vystúpenia: Vystúpenie s faktickou poznámkou

36. Kolegovia, na internete nájdete tisícky videí o tom, ako sa dnes čoraz viac a viac v Číne zavádza model platenia tvárou. To znamená, vy už snívajte o tom, že sa tomu vyhnete, jednoducho dobre, žijete na dedinke, nemáte ten účet, to nevadí, to niekde vojdete, preskenujete, štát vám ten účet vytvorí, tam vám bude posielať tú výplatu, všetko je pod kontrolou jednej strany a v obchode zaplatíte tvárou. Vám načítajú tvár a idete, stiahnu vám to z účtu. To je normálny systém a to je ako z knihy od Orwella do bodky. A my dnes vidíme, že ľudia ako Klaus Schwab na Svetovom ekonomickom fóre, ktorý sa stretáva s najväčšími svetovými lídrami, toto chváli ako skvelý progres, a že toto by mohlo vyriešiť všetky tie problémy. A problémy preňho sú, že niekto si kupuje veľa hovädzieho mäsa, že niekto jazdí na aute alebo že niekto nechce rešpektovať nejaké emisné limity, toto sú ich problémy. Toto sú ich marxistické snahy a ciele, a to je strašné. To je úplne doslova a do písmena desivé. Tak ako je to, ako spomínal kolega Goga, s tým zákazom spaľovacích motorov, viete, keď prišli počítače, nikto nezakázal písacie stroje od nejakého... nejakej doby. Proste boli lepšie, stávali sa kvalitnejšími, mali viac možností využitia a normálne organicky tie písacie stroje vytlačili. Keby boli elektromobily technologicky tak rozvinuté a vyspelé, tak proste vytlačia prirodzene tie autá so spaľovacími motormi, pretože si ich každý kúpi. A presne tie príklady, ktoré si povedal, to je úplne fantastické, keď nám dávali za príklad, v Nórsku má každý elektromobil. No len preto, že to dotuje vláda. Trh nevytvoril podmienky a nezvýhodnil tie autá, to vytvorila vláda, dotovala to, 8 z 10 áut boli elektrické, ale keď dotácie skončili, už sú zrazu spaľovacie. Tak potom ak by boli lepšie technologicky vyspelejšie a prístupnejšie, každý si ich kúpi a nikto z nás predsa elektro autá nechce zakázať. Len problém je ten nútený pokrok, ktorý nie je pokrokom.
90. schôdza NR SR - 15.deň - A. dopoludnia
Dátum: 2023-05-25
Poslanec: Mazurek, Milan (-)
Druh vystúpenia: Vystúpenie s faktickou poznámkou

16. Kolega, Európsky parlament v súčasnosti schváli akúkoľvek absurdnú somarinu, ktorú im tam predložia. Keby im tam predložili, že zajtra alebo budúcu sezónu vykurujeme len na 10 stupňov, tak v ich neomarxistických mysliach a v tých jednotlivých frakciách oni to odhlasujú, oni nerozmýšľajú o tom, o čom hlasujú, a, bohužiaľ, aj mnohí slovenskí europoslanci rovnakým spôsobom pristupujú k tým veciam, lebo hlasovať a podporovať tú normu Euro 7, veď to je úplný psychoúlet a mňa už táto podlá hra, ktorú oni nacvičujú a týka sa aj digitálneho eura, naozaj nebaví. Oni ti povedia, a už pred piatimi rokmi, keď sa začalo hovoriť o zákaze spaľovacích motorov, že je to konšpiračná teória, že to určite nezakážu. Nakoniec to zakázali. Teraz ti povedia, no ale veď čo tu riešiš, veď do roku 2035 si aj tak kúpiš spaľovací motor. No ale prinúti normu Euro 7, že ten spaľovací motor bude tak drahý, že si ho väčšina ľudí aj tak nekúpi. A keď sa dostaneš do vnútra bublín týchto magorov, tých neomarxistov, ktorí to presadzujú, tak zistíš, že oni sa v tých skupinách otvorene bavia, že auto je zlo a auto treba zakázať. Ale vedia, že spoločnosť to neprijme. Tak nastavia podmienky na kúpu toho auta tak zlé, tak nemožné, že si ho skrátka ľudia nebudú môcť dovoliť. A čo tam potom, že oni autá nezakázali?! Veď ty si môžeš auto kúpiť, ak na to máš, len to auto bude extrémne drahé. Rovnakým spôsobom teraz hovoria, zavedieme digitálne euro. Ale veď to predsa neznamená, že zrušíme hotovosť, veď nebuďte konšpirační teoretici. No presne toto to znamená. Presne toto do bodky vyplynie z digitálneho eura. Jednoducho sa postupnými procesmi hotovosť zruší. A tých rizík digitálneho eura je nekonečné množstvo. O mnohých si tu hovoril. A ja teda dúfam, že vaši poslanci, SaS, tú vec, ktorú máte sami na bilbordoch, reálne dodržia a podporia tento návrh zákona. lebo toto je priorita. Toto je skutočná ochrana slobody. Toto je skutočne hodnotový postoj, kedy poviete ľuďom, chceme, aby ste mohli byť slobodní, aby ste mali súkromie, aby ste mali svoje práva.
90. schôdza NR SR - 14.deň - A. dopoludnia
Dátum: 2023-05-24
Poslanec: Mazurek, Milan (-)
Druh vystúpenia: Vystúpenie s faktickou poznámkou

100. Ľudia, ktorí vedú Európsku úniu z pozície Európskej komisie, ju dnes premenili skutočne na odporné byrokratické monštrum, ktoré zasahuje suverenity a slobôd obyvateľov jednotlivých členských štátov spôsobmi, ktoré sú naozaj neprijateľné, preto vítam jednoznačne tento návrh. Ale je pre mňa udivujúce, keď my vidíme, že Európska únia chce zasahovať do otázok Slovenskej republiky v otázke toho, akým spôsobom upravuje náš zákon o rodine, čo považujeme za rodinu, čo považujeme za manželstvo, akým spôsobom chceme chrániť svoje deti v otázkach súdov, v otázkach práva, v otázkach médií. Kritizujú nás za veci, do ktorých nemajú čo rozprávať. V otázkach zdravotnej starostlivosti, vo veciach, kde priamo nemajú žiadne kompetencie, aj napriek tomu to robia, bohužiaľ, častokrát aj s pričinením slovenských alebo poslancov Európskeho parlamentu, ktorí majú zastupovať Slovensko, ale zastupujú v skutočnosti Brusel na Slovensku. Ale my vidíme, pán Vetrák, že toto sú aj záležitosti, ktoré sú priamo aktami tejto konkrétnej vlády. Ja som bol na výbore pre európske záležitosti, kde sme zaviazali štátneho tajomníka ministerstva životného, aby hlasoval proti zákazu spaľovacích motorov, to je váš kolega, alebo už bývalý, ale proste nominant OĽANO. A tí ľudia urobili presný opak! Oni sa normálne vysmiali Národnej rade do tváre. A videli sme akou väčšinou tu prešiel, tu prešlo uznesenie k spaľovacím motorom. Toto musí byť riešené. Áno, podľa tejto novej legislatívy by už musel hlasovať proti, lebo nemal iné stanovisko z výboru. To je správna vec, samozrejme. Ale keď aj hovoríme o stíšení legislatívneho procesu, tak je to práve táto vláda, ktorá tu zaviedla takú fantastickú novinku na ktorú si v minulom volebnom období prakticky nepamätám, že tu neustále prichádzali ministri, otvárali rozpravu opätovne do druhého čítania a začalo sa tu hádať pozmeňovacích návrhov jedna radosť. Práve vy ste rozbili ten legislatívny proces spôsobom, ktorý nemá predtým obdobu. To znamená, keď teraz na konci volebného obdobia naprávate to, čo ste sami spôsobili, to, čo ste vytvorili, to, čo ste zaviedli do praxe, môžme to vítať, samozrejme. Ale prvý, kto si má popol sypať na hlavu, ste vy samotní.
90. schôdza NR SR - 13.deň - A. dopoludnia
Dátum: 2023-05-23
Poslanec: Mazurek, Milan (-)
Druh vystúpenia: Vystúpenie s faktickou poznámkou

7. Vy ste v tej SaS-ke normálni prachsprostí úbohí kšeftári. Mali by ste sa za seba hanbiť. Tak tu vystupujete, idete si zodrať jazyky všetci do jedného proti zákonu, ktorý je vo výsledku akože úplne smiešny z môjho pohľadu, a to len preto, že možno o pár, naozaj o pár jednotiek čísiel zníži počet potratov na Slovensku. Ale v druhom rozsahu sa začnete prezentovať tým, že si dáte Lojzíka Hlinu, poloblázna, predsedu KDH, ktorý tieto veci štyri roky presadzoval, na kandidátku. A prečo? Lebo vám sú vaše saskárske hodnoty ukradnuté. Vaša hodnoty sú biznis, kšefty a alkoholické večierky v Dubaji. Veď vy ste stelesnením úbožiakov, čo to má znamenať.?! Ako sa teraz cítia všetci tí kádeháci, čo štyri roky podporovali Lojzíka Hlinu, keď dnes vidia ako SaS-kári bojujú proti zákonu, ktorý nikomu nič nezakazuje, ale reálne môže pár detských životov zachrániť, pár tých žien to prehodnotí. Fakt nikomu nič nezakazuje a toto vám vadí. Ale bývalého predsedu KDH si dať na kandidátku a prezentovať to ako politickú nejakú aktivitu. Absolútne úbohé, absolútne... (Prerušenie vystúpenia predsedajúcim.) Pčolinský, Peter, podpredseda NR SR Pán poslanec Krúpa, nevykrikujte. Reaguje na vystúpenie pána poslanca Cmoreja. Mazurek, Milan, poslanec NR SR Pán poslanec Krúpa, má zrejme problém s nejakými návykovými látkami, keď sa tu správa ako hulvát, ale reagujem na rozpravu poslanca SaS, ktorý celý čas kritizoval zákon o pomoci tehotným ženám. Reagujem fakticky, reagujem vecne a reagujem s ohľadom na to čo SaS predvádza. Tak keď sa pán Krúpa neviem ukľudniť a správa sa ako primitívny hulvát, ako celú svoju politickú kariéru, tak to len dokresľuje obraz, čo je strana SaS zač. Hulváti, primitívi, ľudia užívajúce návykové látky a ľudia, ktorí sú totálne politicky pokryteckí, tak ako to tu predviedol pán poslanec Cmorej. Vysvetľovať tu, aký je ten zákon príšerný, 20 minút o tom klábosiť absolútne príšerným rečníckym spôsobom, a potom si dať predsedu KDH na kandidátku. Prečo? Lebo voliči sú im ukradnutí, lebo pľujú na hodnoty, lebo len chcú hlasy. To je SaS, banda kšeftárov, alkoholikov z Dubaja!
90. schôdza NR SR - 10.deň - A. dopoludnia
Dátum: 2023-05-17
Poslanec: Mazurek, Milan (-)
Druh vystúpenia: Vystúpenie s faktickou poznámkou

48. Ďakujem kolegom za rozumný prístup a chcem povedať, že ja sám som z učiteľskej rodiny, a teda veľmi dobre viem, že nikto v mojej rodine by takéto zvrátenosti do detí netlačil, ale som konfrontovaný aj s tým, pod akým tlakom tí učitelia reálne dnes v škole robia. Oni sa boja si povedať si ten vlastný názor, dokonca riaditelia sú pod obrovským tlakom a teraz, či už ide o financovanie, či už ide o rôzny politický nátlak, či už ide o mediálny nátlak. No ktorý riaditeľ by odmietol nejakú mimovládku, ktorá sa tvári, ako že má tie najlepšie ciele na tomto svete a keď povie, že nie a zajtra mu tam nabehne nejaký iniciatívny pako z Denníka N a napíše o ňom veľký článok. Potrebuje on tieto veci do života? Veď tí ľudia sa tomu logicky vyhýbajú. Tá mediokracia je strašne silná, ľudia sa toho boja a ten nátlak tu reálne existuje a vy to dobre viete, že tu je. A práve z tohto dôvodu ja taktiež, ako to bolo spomínané predrečníkmi, kritizujem tú skutočnosť, že tu je nejaké konzervatívne politické spektrum, ktoré ale ustupuje a bráni sa. Bráni sa útokom narkomanov, úchylákov a ľudí, ktorý nám verejne hovoria, že sme geneticky poškodení. Ľudí, ktorí nám tvrdia, že sme menejcenné nič. Ľudí, ktorí majú nacistické, komunistické, stalinské, hitlerovské myslenie a z nejakého dôvodu oni sú tí, ktorí majú určovať trendy. Prečo to tak má byť? Ja hovorím úplne niečo iné. Striktne a jasne, ak by sme my mali tú moc, tak my máme tú odvahu všetkým týmto liberálnym politických mimovládkam zastaviť financovanie. Vy ste to neurobili, vy ich platíte miliónmi. Aj zo slovenského rozpočtu išiel viac ako milión na tú úchylnú príručku, aby deti počúvali, že ich ocko môže mať ďalšieho kamaráta ocka, s ktorým môže spať, aby toto púšťali deťom do škôl. Nakoniec sa to zastavilo, výborne. Ale reálne to tu hrozilo, ale keby to bolo na nás v hnutí REPUBLIKA, tak nedostanú ani cent. Nech si hľadajú normálnu robotu, pretože štát nemá prečo financovať takéto politické agendy. Úplne jednoduché, legitímne a pre nás je to jasný striktný program.
90. schôdza NR SR - 9.deň - B. popoludní
Dátum: 2023-05-16
Poslanec: Mazurek, Milan (-)
Druh vystúpenia: Vystúpenie s faktickou poznámkou

92. Tak konečne to všetci vieme, slúžime Putinovi. Povedal nám tu eštebák, ktorý verejne tvrdil, že medveď vegetarián, človek, ktorý likviduje život ľuďom na vidieku po všetkých stránkach a dnes už odvolaný minister životného prostredia, ktorý dodával dotácie inému ministrovi, lebo vraj táto vláda nekradla. Všetkým voličom, keď ešte nejakí ostali, dajboh, aby nie, tých Demokratov Eduarda Hegera, odporúčam vypočuť si, čo tu predviedol pán eštebák Budaj, nech si pozrú a úspešne dorazia na tých 0,3 %, ktoré si tak maximálne zaslúžia. Pretože tvrdiť také neuveriteľné nezmysly a ísť takto vedome proti vôli Národnej rady a proti záujmom obyvateľov Slovenskej republiky, to je niečo, čo by si len tak niekto nedovolil. Teda ktokoľvek, kto je proti absolútnemu zákazu výroby spaľovacích motorov po roku ´35, je Putinov agent. To vám tvrdí eštebák Budaj. Tu to verejne povedal. Robí za záujmy Putina od SaS-ky cez SME RODINA až po hnutie REPUBLIKA, každý je tu za Putina len preto, že máme zdravý rozum a vidíme, že toto jednoducho nie je žiadne riešenie. A hovorí vám to človek, ktorý hovoril o ekologických nejakých dopadoch. Človek, ktorý hovorí, odstrihnime sa od Ruska, lebo z Ruska plyn je zlý! Tak ho vozme tankermi cez Atlantik. To je veľmi ekologické, nie, pán eštebák?! Hovorí, že dovážať z Ruska suroviny je hnusné. No tak budeme dovážať suroviny predražené na elektromobily povinne z Číny, z Afriky, lebo to je ekologické! Nie, pán eštebák? Hovorí, že je to nezmyselné, potrebujeme dokonca zakázať z Ruska dovoz jadrového paliva, vám povie človek Slovenskej republiky, ktorá je závislá na výrobe elektriny z jadrového paliva. A čo budeme robiť? Ako Nemci páliť rekordné množstva uhlia, lebo to je ekologické, pán Budaj?! Veď to je na hanbu, že takýto neschopný, absolútne dezorientovaný človek robil ministra v Slovenskej republike. Veď jemu by som nedal riadiť ani materskú škôlku a nie ešte takto vedome klamať a ísť proti záujmom Slovákov.
90. schôdza NR SR - 9.deň - B. popoludní
Dátum: 2023-05-16
Poslanec: Mazurek, Milan (-)
Druh vystúpenia: Vystúpenie s faktickou poznámkou

38. Naozaj, kolegovia, tento zákon je tu druhýkrát a tento zákon fakt len umožňuje ľuďom chovať niekoľko vlastných sliepok, chovať niekoľko vlastných ošípaných, niekoľko koní, niekoľko kôz a tak ďalej. Tento zákon umožňuje ľuďom mať vlastné zdravé potraviny a všetci, ako tu bolo povedané aj teraz v reakciách, sa zhodnú na tom, že toto je ten lepší, zdravší spôsob života ako keď si majú kupovať nejaké dovezené mäso z nejakých veľkofariem, častokrát zo zahraničia, kde ich tie zvieratá kŕmia niekedy naozaj ťažko si predstaviť čím. Pichajú do nich všetko možné, len aby čo najrýchlejšie vyrástli, a že mať to zdravé domáce mäso, to zdravé domáce mlieko, vajcia, je prirodzená potreba a túžba. A keď teda niekto sa rozhodne k tomu, že idem si ten domáci vlastný minichov založiť a chcem len pre vlastnú potrebu mať tých pár sliepok a ostatných zvierat, tak mu to legislatíva neumožňuje. On musí podliehať byrokratickým obmedzeniam a hrozia mu najrozličnejšie pokuty, keď sa neregistruje a nedodržuje nezmyselné podmienky. A my vieme veľmi dobre, že presne to mnohých ľudí odradzuje od odhodlania zapojiť sa do takejto aktivity, a preto ja fakt nerozumiem komukoľvek v tejto Národnej rade, kto by mal voči tomuto výhrady. To vy vážne chcete ľuďom povedať: nie, nechovajte, nie, nemajte vlastné mlieko, lebo ja si myslím, že vy si ho máte kúpiť v hypermarkete. Veď kto chce, môže, veď je to normálne slobodné rozhodnutie. Ale kto chce, mal by môcť chovať tieto zvieratá. To je nepochopiteľné, rozum človeku neberie, prečo niekto takýto návrh zákona nepodporí.
90. schôdza NR SR - 3.deň - B. popoludní
Dátum: 2023-05-04
Poslanec: Mazurek, Milan (-)
Druh vystúpenia: Vystúpenie v rozprave

92. No tak pán odvolaný minister s troma percentami už sedí na svojom mieste a raduje sa z toho, akú veľkolepú podporu slovenských obyvateľov za svoje správanie, za svoje ďalšie politické aktivity má. Správa sa tak, ako sme naňho zvyknutí, hulvátsky, nadáva mi tu, mrmle si tu popod noštek, ale mňa toto neskutočne teší, lebo mne tieto scény budú chýbať, keď ho už nezvolia do parlamentu, pretože ho na Slovensku nikto reálne nechce a budeme neskutočne radi, keď budeme môcť tieto veci naprávať. Pretože tá posledná veta, ktorú som chcel zdôrazniť a zbytočne tu nastal tento chaos a táto pseudošou, je tá, že vy idete vedome proti vôli obyvateľov Slovenska. Išli ste proti vôli obyvateľov Slovenska pri zmluve s Američanmi, išli ste pri migoch, idete pri posielaní zbraní a idete aj v tomto prípade, kedy chcete pripraviť infraštruktúru Slovenskej republiky na stálu, to znamená trvalú prítomnosť cudzích vojakov, na čo vám nikto nedal v žiadnom referende kompetenciu. Na čo vám nikto nedal v žiadnych voľbách mandát, pretože ste to nemali v žiadnom volebnom programe a že toto konanie, ktorým idete priamo do rozporu s jasným a prevažujúcim názorom Slovenskej republiky, sa vám dúfam, a budem za to veľmi rád, vypomstí v nasledujúcich voľbách a potom už sa chytajte za hlavu, ale to príde chvíľa, kedy naopak my budeme radi, že môžeme tieto veci dávať dokopy.
90. schôdza NR SR - 3.deň - B. popoludní
Dátum: 2023-05-04
Poslanec: Mazurek, Milan (-)
Druh vystúpenia: Vystúpenie v rozprave

90. ... Keď je tam, tak je tam. Neobsadzuje miesto predkladateľa, čo je na tom nelogické? Ale on si rozhodol uplatňovať miesto predkladateľa tam. To znamená, že pán Suja neobsadzuje miesto predkladateľa, veď to je logické a ešte mu to aj nevadí, tak potom o čo ide?
90. schôdza NR SR - 9.deň - A. dopoludnia
Dátum: 2023-05-16
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

42. Ďakujem veľmi pekne. Anka, ver tomu, že som sa na tvoje vystúpenie najviac tešil práve preto, lebo podľa mňa si, a nielen podľa mňa, takou ikonou práve prorodinnej politiky a práve tým, čo si aj možno spomínala v minulosti, že si sa snažila túto otázku stále sprava, zľava, akýmkoľvek spôsobom otvárať, tak si, som veľmi, o to viac som rád, že dnes v podstate si súčasťou nášho poslaneckého klubu aj s tvojou stranou, že sme spoločne s Kresťanskou úniou do tých volieb išli a že sme využili príležitosť, ktorá sa naskytla na to, aby sme menili Slovensko naozaj v prorodinnú krajinu alebo teda krajinu ústretovú k rodinám. Takže ja som tebe veľmi vďačný za to, že, lebo na začiatku dobrých vecí niekedy vás pomkne nejaká negatívna skúsenosť a niekedy sú to ľudia, ktorí vás pomkýnajú k dobrému konaniu tým, že vás trošku kopú do zadku. A berem to tak, že, Anka, ty si bola taká, ktorá politikov tu desaťročia pomaly už do zadku kopala, aby už konečne niečo urobili pre rodiny s deťmi, a som veľmi rád, že spoločne sme túto príležitosť využili. A už aj na to, čo sme doteraz urobili, však ja ešte sa hlásim aj do rozpravy, ak môžem, a zopakujem to, čo sme pre rodiny alebo prorodinnosť Slovenska urobili spoločne, tak už aj na to môžme byť hrdí a budem ale, samozrejme, veľmi rád, ak sa nám podarí vo finále získať podporu aj pre tento návrh a ukážeme možno aj celej Európe, ako riešiť ten pay gap alebo ten rozdiel v platoch medzi mužmi a ženami aj v iných krajinách, že keď sa vydajú našou cestou, tak určite nebudú banovať a že ženám zadosťučiníme spravodlivosti. Ďakujem veľmi pekne za tvoju prácu.
90. schôdza NR SR - 9.deň - A. dopoludnia
Dátum: 2023-05-16
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

28. Peťo, ďakujem za tvoje vystúpenie, ale priznám sa, že nezdieľam tvoj optimizmus, že by niekto zo strany, ktorá má v názve solidarita, čiže z SaS, že by bol schopní podporiť matky s deťmi. Tento návrh je v podstate naozaj o nieže znižovaní daní, ktorým tu oni oblbujú Slovensko, ja neviem, či 15 rokov, ale toto je o zrušení daní pre presne cieľovú skupinu matiek alebo mám s deťmi do 15 rokov. Ale oni si budú vymýšľať hocijaké výhovorky, lebo prečo by oni znížili dane pracujúcim ľuďom, prečo by oni znižovali dane mamám s deťmi. Oni potrebujú sa dostať do štátnych funkcií, potom si vymyslieť průpovídku o tom, jako oni teda idú hájiť slovenské záujmy niekam na Expo do Dubaja a tam prechľastať milión zo štátnych peňazí. Robiť si žúrku, objednať si osem apartmánov v luxusnom hoteli na pol roka. Tri z toho pre reálnych ľudí z ministerstva, ktorí, dobre, povedzme, mali tam čo robiť, a päť pre ľudí, Sulíkových kamarátov, Viskupičových kamarátov, Cigánikovej kamarátov. Jednoducho za štátne peniaze, so štátnym lietadlom si urobili žúrku na náš spoločný účet a, poviem, na účet presne tých mám s tými deťmi. Lebo keď to Sulík s Cigánikovou preslopú v Dubaji, jasné, že potom musia v parlamente hovoriť, že: no neni sú penáze a ani nebudou, a jasne, potom tie mamy s deťmi majú na to doplácať. Toto je presne tá antisociálna, antisolidárna politika strany, ktorá má v názve sloboda a solidarita. To, že čo urobia tí „sociálni demokrati", ktorí tu už 13, 15, 20 rokov oblbujú ľudí o tom ich sociálnom cítení a nechávali deti v rodinách s jedným centom navyše ročne, to neviem.
90. schôdza NR SR - 8.deň - A. dopoludnia
Dátum: 2023-05-12
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

170. Ďakujem veľmi pekne. Milan, ďakujem za tie prípady, príklady, ktoré si vysvetľoval, ako by sa to riešilo v prípade žúrky, ktorú si organizoval Richard Sulík v Dubaji za štátne peniaze a podľa všetkého, podľa predbežných odhadov za viac ako milióna eur minul na súkromné účely, na účely strany SaS bez toho, aby vydokladovali tieto výdavky, bez toho, aby boli k tomu akékoľvek objednávky, faktúry. Presne takto takýto zločinci skorumpovaní by týmto zákonom boli postihnutí. A čo je vlastne dôležité, nielenže by boli postihovaní, ale že by to odstrašovalo od toho, aby takýto skorumpovaní zlodeji do politiky vôbec išli. Lebo by zistili, že v tej politike sa nevedia obohatiť. A presne to isté aj v prípade toho Suju. Človek, ktorý sa tu chváli s tým, že trénoval Černákových vrahov, keď dostal moc spravovať, byť pravou rukou Kotlebu na banskobystrickom VÚC, tak zrazu 112 stavebných strojov, môžeš sa vyhovárať koľkokoľvek v tom odkaze, čo Jožo Pročko povedal, vidíte rovno tie fotografie, že naozaj sú to ťažké stavebné mechanizmy, podotýkam, z ktorých mnohé dodnes fungujú, ktoré sa dodnes používajú. A keď si dáte iba tak veľmi skromne 9 ton v priemere na jeden takýto stavebný stroj krát 112 strojov, máte milión kíl ocele alebo milión kíl železa. Už len to keď si predstavíme, že politik sa má správať v takej pozícii, Suja, ako dobrý hospodár. Kto z nás by bol taký hlupák, ak by doma mal milión kíl železa, že by ho predal kamarátovi za euro? Kto z nás by bol taký hlupák, že by funkčné stavebné stroje predal kamarátovi za euro? Suja to dokázal. A práve na takýchto ľudí ten zákon má byť.
90. schôdza NR SR - 8.deň - A. dopoludnia
Dátum: 2023-05-12
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

138. Ďakujem pekne, Jožo, za tvoje vystúpenie a obhájenie tohto návrhu, lebo ono sa to možno nezdá, dobre, v piatok poobede záujem zo strany politikov relatívne malý, ale zo strany ľudí je to najdôležitejšia téma, ktorú by chceli vidieť. My sme túto tému a tento návrh mali aj v tom našom takom hlasovaní, predvolebnom Rozhodni to! a podpora, neviem, či nebola viac ako 99 % ľudí, ktorí hlasovali, súhlasili s tým, aby bola hmotná zodpovednosť politikov. Lenže politici sa tvária, že áno, aj takýto návrh by vcelku podporili pred voľbami, aj potom, keď to napíšeme do programového vyhlásenia vlády, ale potom, keď príde isté k istému, tak zrazu sa k tomu akosi nemajú. A ja si myslím, že ten dôvod v podstate nájdeme v titulkoch včerajších médií. A ja vám prečítam jeden: „Hirman podáva súdne žaloby: Expo v Dubaji bola čierna diera, Sulíkova cesta výlet kamarátov". Preto títo páni z SaS zrazu sú ochotní v priamom prenose ako hady zvliekať svoju kožu, hoci pred pár rokmi hlasovali za identický návrh zákona a hovorili vtedy, ako im strašne na tom záleží, aby to platilo, lebo vedeli, že ten návrh neprejde, lebo boli bezpečne v opozícii. Ale keď už zrazu vedeli, že ten návrh má šancu prejsť, tak si uvedomili, že asi aj na nich samotných by doľahla ruka trestu a nemohli by si robiť žúrky za milión eur. Žúrky za milión eur v Dubaji za štátne peniaze, za peniaze ľudí, ktorí volili kohokoľvek z nás. To je obrovská hanba strany SaS, ako v tejto veci výrazným spôsobom otočila. Rovnako, samozrejme, že aj nejaký Suja, ktorý predá 112 stavebných strojov za jedno euro, sa takéhoto zákona bojí. (Potlesk.)